dh-unibe/image-text_koenigsfelden-charters-post-1500 huggingface dataset:
Wir, bruͦder Ruͦdolf von Bûttikon, conmendûr, ✳ und ✳ ✳ der convent gemeinlich des huses ze Klingnow, Sant Johans ordens ✳ des spitals von Jerusalem, ✳ kûnden allen, ✳ die disen brief sehend ✳ oder hoͤrend lesen, ✳ daz die
fromen ✳ und wolbescheidenen lûte ✳ Johans, Johans saͤligen sun, von Wessenbˀg, ✳ den man nemmet von Wola, ✳ ze Loͧfenberg seshaft, ✳ einhalb, ✳ und anderthalb ✳ Goͤtfried von Grieshein, ze Tunͤgen seshaft, ✳ und Johans saͤligen sines bruͦ¬
ders kind, ✳ und Johans von Grieshein, den man nemmet von Hoͤhstetten, ze Walzhuͦt seshaft, ✳ komend vûr uns
in gerihtes wise, alle ze male gesunt libes ✳ und gemuͤtes ✳ und bewiste do der selb Johans von Wessenbˀg ✳ die vorgenanden von ✳ ✳ ✳ Grieshein ✳ mit ùnserr hende, ✳ gunst ✳ und oͧch willen uff dem hof ze Togerren, den der egenād
von Wessenbˀg ✳ von ûns ✳ und ùnserm gotzhuse ze erbe hàt, ✳ vier ✳ und vierzig march silbers, ✳ genge und gaͤbes, ✳
Schafhuserr gewiht, ✳ die si dar uffe ✳ haben ✳ und vinden sùllend, ✳ also ✳ ob der vorgeschriben von ✳ ✳ Wessenbˀg ân lib erben vùrvert. ✳ dis hâͤt er getan, dar umbe, ✳ wand ✳ die egenanden von Grieshein im vùrhangten ✳ un̄ gestattot
hand, ✳ daz er vûrkôfte ✳ den hof ze Mettingen ✳ und ein schuͦposse, ist ze Loͤningen gelegen, ✳ die ✳ der selben von Grieshein lehen warend. ✳ oͧch sol man wissen, ✳ daz disù vorgeschriben ordenūge ✳ ist beschehen mit allen getaͤten ✳ und sicherheid, ✳ wort ✳ und werken, ✳ so dar zuͦ hôrte ✳ oder gehoͤren mohte. ✳ daz dis wâr si ✳ und staͤte belibe von ùns, ✳ dien
egenanden ✳ ✳ conmendùr ✳ und oͧch cōvente, ✳ ✳ dar umb henken wir ze einem offenen urkûnde ùnserù ingsigel
an disen brief. ✳ ich, der vorgenand Johans von Wessenberg, vûrgih einer warheit aller der dinge, so vor von mir
geschriben stât, ✳ und daz ich es alles guͦtes wille ✳ un̄ dankes han getân, ✳ und henk dar umb min ingsigel
zuͦ der egenanden, ✳ erwirdigen ✳ und geistlichen ✳ und oͧch miner genaͤdigen herren ingsigeln ze einer meren
gewârsami un̄ sicherheit aller dˀ dinge, ✳ so vor geschriben stât. ✳ dis beschach ze Klingnow in dem vorgenanden
huse, ✳ da oͧch dirr brieff geben ward, ✳ do man zalte von gottes gebûrte drizehenhundert jar, ✳ und drissig
jar, ✳ dar nah in dem dritten jare, ✳ an sant Marien ✳ Magdalenun tag. ✳
333
Königsf. 128
Staatsarchiv
AARGAU
K
R 5
Nͦ✳ 15 ✳
wist über den hoff ✳
zuͦ Togern
dē hof ze Togˀren
statt im coppybuͦch am 38 blat
Togerrn̄
dˀ xiij
xxxviij